Ako sa podľa analytika bude predávať PS3 a Wii
16. nov 2006 o 17:20 Ján Kordoš Colin Sebastian je ďalší z analytikov, ktorý odhaduje, že k zajtrajšiemu launchu Playstationu 3 v Severnej Amerike je k dispozícii len polovica sľúbených 400 tisíc konzol. Sebastian navyše prehlásil, že launch dopadne lepšie pre konkurenčný Wii od Nintenda, ktoré do konca roka predá štyri milióny svojej konzoly, pričom Sony si zabezpečí len 750 tisíc hráčov. Uvidíme, či sa vizionárske reči naplnia alebo sa jedná len o mylné dohady, no predpovede zatiaľ nie sú Sony príliš naklonené. Aby to nebolo všetko, mám tu pre vás jednu nepotvrdenú správu. Nepotvrdenú preto, lebo mi ju hovoril Slavo a jemu predsa netreba veriť všetko – vraj niekde čítal, že zatiaľ sa PS3 síce predáva, ale ku konzole si nie každý kúpil aj hru. Znamená to, že konzol sa predalo viac ako titulov, čo zrejme chcú využívať chytráci a predávať PS3 za oveľa drahší peniaz, keď dopyt presiahne ponuku a Sony nebude schopné zásobovať trh.
Zdroj: Gamasutra